Империја (ТВ серија из 2014)
Империја () бразилска је теленовела, продукцијске куће Реде Глобо, снимана током 2014. и 2015.

Добитница је међународне награде -{Emmy}- у категорији за најбољу теленовелу 2015.

У Србији је 2017. приказивана на каналу Пинк 2.

Синопсис 

Прича почиње 1989. Жозе Алфредо Медеирос је младић који се лудо заљубљује у своју јетрву, Елијане, која је старија од њега и удата за његовог брата, Евалда. Њих троје живе у истој кући. Када Евалдо буде сазнао за везу између Жозе Алфреда и Елиане, двоје љубавника не би ли избегли проблеме, одлучују да побегну из Рио де Жанеира. Њихове планове спречава Кора, Елијанина сестра, која успева да их раздвоји.

Жозе сам напушта град, одлазећи у непознатом правцу. На том путу среће Себастијаоа, који га наговара да му се придружи у потрази за драгим камењем и одводи га у Швајцарску, где Жозе упознаје Марију Марту, девојку која потиче из угледне породице и коју жени како би му утицај њеног порекла помогао да се оствари у високом друштву. Међутим, то није довољно. Како би се пробио до тржишта драгог камења, зближава се и са Маријом Жоакином, пословном женом која је на челу једне португалске фирме. Она ће га увести у шверц драгог камења, не би ли лакше и брже дошао до жељеног новца. На путу амбиције, при стварању своје империје, Жозе Алфредо биће спреман и да убије.

Године пролазе и Жозе Алфредо је сада већ разведен од Марије Марте. Њен једини циљ је да живот бившег мужа претвори у пакао. Због тога жели да запосли своје троје деце у „Царству драгуља“, компанији која се бави израдом накита, коју је Жозе створио и захваљујући којој је постао милионер. Осветнички план је да уз помоћ деце преусмери новац бившег мужа и доведе фирму до стечаја. Троје деце разведеног пара чине уображена Марија Клара, амбициозани Жозе Педро и размажени Жоао Лукас. И док Марија Марта припрема своју освету, Жозе Алфредо је посвећен објављивању своје енциклопедије широм света, али и састанцима са својом љубавницом Маријом Исис, нимфоманком из унутрашњости чији је сан да постане модел. Међутим, њена веза са старијим мушкарцем заправо је „пројекат“, који је испланирала њена породица не би ли од Жозе Алфреда извукла позамашну суму новца.

Жозе Алфредова империја почиње да се руши, када ружичасти дијамант из Јужне Африке, симбол статуса и моћи, нестане са планине Рораима. У својој тајанственој мисији, Жозе верује да ће све поћи низбрдо уколико не пронађе свој омиљени драги камен и не ослободи се лажног сјаја који је остао на његовом месту. Ситуација постаје још напетија по Жозеа, када Кора, сестра његове бивше љубави, поново уђе у његов живот и открије му да са Елијане има ванбрачну ћерку, Кристину.

Улоге

Види још 
 Списак теленовела емитованих у Србији

Референце 

Бразилске теленовеле
Глобове теленовеле
Бразилске серије које су се почеле приказивати 2014.
Бразилске серије које су се престале приказивати 2015.
Теленовеле на португалском језику